Gözəl bilimbiya

Gözəl bilimbiya (Elmi adı - Bilimbia pulchra) — IUCN Qırmızı Siyahısına görə növün kateqoriyası və statusu "Nəsli kəsilməyə həssas olanlar" kateqoriyasına aiddir – VU D2. Nadir növdür.Azərbaycan Respublikasının Qırmızı kitabı  Nadir və nəsli kəsilməkdə olan bitki və göbələk növləri II nəşr, Bakı-2013

 Qısa morfoloji təsviri 
Tallomun nazik, dənəvər quruluşda olub, qəhvəyi-boz rəngdədir. Apotesiləri tallom səthində səpələnmiş vəziyyətdə 2-3 yerləşmişdir. Diametri 0,4-0,8 mm, oturaqdır. Apotesi diski dəirmi, qara, tutqun, çılpaqdır. Diskin qıraqları nisbətən açıqdır. Tallom KOH təsirindən bənövşəyi rəng alır.Окснер А.Н. 1968

 Bioloji, ekoloji və fitosenoloji xüsusiyyətləri 
Qazmaqvari həyatı formaya malikdir. Cinsi çoxalması sporlar vasitəsilədir. Bitki örtüyünün genofondu baxımından əhəmiyyətlidir.

 Yayılması 
Gözəl bilimbiya Şəki rayonu Küngüt kəndi ətrafında, meyvə bağında gilas ağacı qabığında yayılmışdır.Новрузов В.С., Бархалов Ш.О. 1977

 Sayı və tendensiyası 
Gözəl bilimbiyanın yayılma ərazilərinin sahəsinin və yaşayış mühitinin keyfiyyətinin davam edən azalması müşahidə olunur.Tərtibçnin məlumatı. 

 Məhdudlaşdırıcı amillər 
Gözəl bilimbiyanı məhdudlaşdıran əsas antropogen amillər, ağacların qırılması və atmosferin çirklənməsidir.

 Mühafizə tədbirləri 
Növün rast gəldiyi Şəki rayonu Baş Küngüt kəndi ətrafındakı meyvə bağını yasaqlıq elan etmək, populyasiyalar üzərində daimi nəzarət tətbiq etmək, yeni yayılma yerlərini aşkar etmək lazımdır.

 İstinadlar 

 Həmçinin bax 

Kateqoriya:İntervikisiz biologiya məqalələri
Kateqoriya:Bitkilər
Kateqoriya:Azərbaycan florası